[{"text_idx": "#000001", "text": "Ydych chi angen siarad a\u0302 rhywun am eich lles emosiynol?"}, {"text_idx": "#000002", "text": "Mae'n iawn i fod yn wahanol ac mae'n iawn i fod yn chi eich hun"}, {"text_idx": "#000003", "text": "Mae\u2019n naturiol i fod eisiau teimlo fel ein bod ni\u2019n perthyn. Weithiau pan fyddwn ni\u2019n teimlo\u2019n wahanol i bobl eraill, efallai y byddwn ni\u2019n teimlo fel pe na baem yn ffitio."}, {"text_idx": "#000004", "text": "Gall hyn wneud i chi deimlo\u2019n bryderus, yn ddryslyd neu\u2019n unig."}, {"text_idx": "#000005", "text": "Gall pobl deimlo\u2019n wahanol am sawl rheswm. Mae hyn yn cynnwys lliw croen, crefydd, bod yn LHDTC+, bod ag anabledd, gofalu am bobl eraill neu deimlo fel nad ydynt yn perthyn."}, {"text_idx": "#000006", "text": "Nid yw bod neu deimlo\u2019n wahanol i bobl eraill yn golygu bod problem gyda chi neu\u2019ch iechyd meddwl. Fodd bynnag, gall unrhyw effeithiau gwael o deimlo\u2019n wahanol effeithio arnoch chi."}, {"text_idx": "#000007", "text": "Mae llawer o bobl yn poeni eu bod yn teimlo\u2019n wahanol, yn enwedig wrth iddynt dyfu lan."}, {"text_idx": "#000008", "text": "Siaradwch a\u0302\u2019ch ffrindiau a\u2019ch teulu os ydych chi\u2019n teimlo\u2019n wahanol. Efallai y byddwch yn synnu faint ohonynt sydd wedi teimlo\u2019r un fath. Efallai y bydd hefyd yn ddefnyddiol i chi siarad am eich teimladau gyda rhywun arall rydych chi\u2019n ymddiried ynddo."}, {"text_idx": "#000009", "text": "Os yw rhywbeth yn peri pryder gwirioneddol i chi, gallech hefyd siarad a\u0302 rhywun fel eich meddyg neu gwnselydd yn yr ysgol."}, {"text_idx": "#000010", "text": "Gall fod yn anodd cofio hyn os ydych yn teimlo\u2019n drist am deimlo\u2019n wahanol, ond y pethau sy\u2019n gwneud i chi deimlo\u2019n wahanol hefyd yw\u2019r pethau sy\u2019n eich gwneud chi y person ydych chi."}]